B.	Wantoota Ati To’achuu Dandeessu (Circle of Control) –Wanti geengoo kana keessa jiru hundi waan ati guutumaan guututti to’achuu dandeessudha. Akka fakkeenya asii oliitti ilaalletti namni tokko dalagaa si godhatee waanuma kee qaaqaa yoo oole, nama san gurra dhoowwattee, haasaa isaa sana gatii dhabsiisudhaaf, jalaa cal’istee isa salphisuudhaaf aangoo guutuu qabda. Maaliif jennaan, aaruu dhiistee waan sanatti baacuu/ nama sanitti kolfitee inumaa ittiin bashannanuudhaaf aangoon guddaan harka kee waan jiruufi. Gama biraatiin waan kamuu keessatti ilaalcha akkanaa horachuun barbaachisaadha. Waan jireenya kee keessatti si mudatu to’achuu dadhabdus waan si mudate sana akka si hin miinetti keessummeessuun harka kee jirti. Egaa maaliif osoo kana gochuu dandeessuu, akkana na godhan jettee aartaree? Maaliif namni biraa akka si miidhee miidhama keetti gammadu heyyamtaree? Hin heyyamin! 